**ÓRAVÁZLAT**

**Óraterv készítője:** Kállai Sándorné

**Tantárgy neve, évfolyam:** vizuális kultúra, 2-5. évfolyam

**Iskola neve:** Szajoli Kölcsey Ferenc Általános Iskola

**Óra típusa:** komplex (elemző és alkotó tevékenységre egyaránt épül)

**Óra időtartama:** 2x45 perc

**Az óra célja:** az alkotó képzelet és a kompozíciós készség fejlesztése; a színekre vonatkozó vizuális érzékenység fejlesztése; a tanulók érzelemvilágának és kreativitásának gazdagítása.

**Tananyag:** farsangi hangulat megjelenítése, kifejezése jellegzetes formákkal és színekkel; színminőségek megismerése és alkalmazása.

**Előzetes tevékenység**: A Szitakötő 44. számának megismerése, Gelencsér Tünde Síppal, dobbal, piros orral című írásának elolvasása, Búth Emília Bohóc című versének elolvasása.

**Ábrázolási téma:** bohóc portré készítése.

**Ábrázolási technika:** festés vizes bázisú festékkel és kontúrozás zsírkrétával.

**Tanítási eszközök, anyagok:**

**a)** tanuló: vízfesték, grafit ceruza, zsírkréta, rajzpapír, vizes edény, ecset, alátét

**b)** tanító: rovásírás abc, rovásírás feladvány, kinyomtatott megoldások, hideg-meleg színek rajzlapon, laptop, hangfal, Vámosi Tamás festménye kinyomtatva, farsangi háttér, álarc, rejtvény, jutalom lufik

**Teremrend:** hagyományos osztályterem, csoportos elrendezés

|  |  |  |  |
| --- | --- | --- | --- |
| **Szerkezet,**  **oktatási célok.**  **Tanulás irányítási feladatok** | **Az óra menete** | **Idő** | **Fejlesztendő**  **kompetenciák**  **Módszerek, eszközök, munkaformák** |
| Motiváció  Előismeretek felelevenítése  Célkitűzés  Alkotói feladat kijelölése  Motiváció  Meglévő ismeretek felelevenítése  Az alkotó munka bemutatása  Meglévő ismeretek felelevenítése  Szemléltetés  Alkotó munka  Óra végi értékelés  Jutalmazás  A terem rendbetétele | **I. Szervezési feladatok** (Óra előtti feladatok)  Szemléltető eszközök és a csoportmunkához szükséges feladatok előkészítés. A csoporton belüli felelősök megbeszélése (csendfelelős, íródeák, eszközfelelős, szóvivő).  A/4-es rajzpapírok, zsírkréta, vízfesték és vizes edények kirakása (víz nélkül).  **II. Ráhangolás, motiváció**  *Rovásírás*  - Írtam nektek egy titkosüzenetet székely rovásírással. Ha megfejtitek, kiderül mihez fog kapcsolódni a mai óránk alkotása.  Már többször játszottunk ilyet, de azért ismételjük át, hogyan kell kiolvasni a rovásírást.  *(Jobbról balra haladva, tehát visszafelé.)*  - Jól emlékeztek, ügyesek vagytok!  Fejtsétek meg a feladványokat a csoportotokkal minél gyorsabban a megoldó kulcs segítségével. Minden csoport más szót kap. Ha készen vagytok, csendesedjetek el, üljetek vissza helyetekre és figyeljetek rám!  *(*Míg a gyerekek dolgoznak, folyamatosan megfigyelem a csoportokat. Abban az esetben, ha valamelyik csoport elakadt, segítek nekik a megoldásban.)  - Milyen megfejtést kaptatok?  (A csoportok szóvivői elmondják a választ. A megoldásokat kiteszem a táblára is.  A megfejtések a következők:  vízkereszt, nagyböjt, busójárás, karnevál.)  - Megdicsérlek titeket! Jól dolgoztak a csoportok. Mit gondoltok, melyik ünnepkörhöz kapcsolódnak a megfejtések?  *(A farsanghoz.)*  - Így van! A farsang mettől meddig tart szerintetek? Segítenek a megfejtések.  *(Vízkereszttől nagyböjtig.)*  - Helyes! Január 6-tól, vagyis vízkereszt napjától kezdődik a báli szezon és nagyböjtig tart, ami húsvét előtt 47 nappal kezdődik el.  Vajon miket rendeznek az emberek a farsangi időszakban?  *(Bálokat.)*  - Igazatok van! A két időpont között nagy bálokat és karneválokat rendeznek az emberek.  Hallottatok-e már a busójárásról?  *(Ilyenkor vannak, akik beöltöznek ijesztő jelmezekbe.)*  - A busójárás egy tavaszváró, téltemető népszokás a Mohácson. Ilyenkor a népszokás szerint faálarcokba és birkabőrbe öltözve, a maguk készítette zajkeltő eszközökkel igyekeznek elűzni a telet.  - A mai órán a farsangi témakörhöz kapcsolódóan fogunk alkotni. Hogy kitaláljátok mit, az osztállyal meg kell oldanotok még egy feladatot.  A táblára feltett különböző színárnyalatokat szét kell válogatnotok két csoportba. Vajon mi lesz a két csoport neve?  *(Hideg és meleg színek csoportja.)*  - Válasszuk ki először a meleg színeket és tegyük a megfelelő helyre! (A tábla jobb oldalára.)  *(A tanulókat egyesével hívom a táblához.)*  - Ügyesen kiválogattátok a meleg színeket. Most arra kérlek titeket, hogy a hideg színeket rakjátok sorba a sötéttől a világos árnyalatig!  (A tábla bal oldalán húzok egy vonalat, hogy arra rendezzék a gyerekek a színeket.)  - Most már megfordíthatjuk a kártyákat! Olvassuk el a betűket egyesével! Mi lett a megfejtés?  *(Bohóc)*  **II. Fő rész**  - A mai órán vidám bohóc arcot festünk, ami jókedvre derít mindenkit és segít ráhangolódni a farsangi időszakra.  Ha ügyesek lesztek, az óra végén megjutalmazlak titeket egy olyan kellékkel, ami a farsangi mulatsághoz elengedhetetlen.  - Gyűjtsük össze, milyen jellegzetes külső tulajdonságai vannak a bohócoknak!  (*Spontán tanulói válaszok meghallgatása. Ha szükséges, kiegészítem a válaszokat.)*  - Annak érdekében, hogy minél élethűbb bohócot készítsünk, festeni fogunk. De mielőtt ezt megtennénk, megrajzoljuk halványan ceruzával a vázlatot.  - Fontos, hogy jól helyezzük el a bohócunkat a papíron. A lap függőlegesen legyen!  - Először a kalapját kell megrajzolni. Ne legyen nagyobb a tenyerednél! A kalap formája lehet hagyományos, de ha te cilindert, vagy csákót szeretnél rajzolni, az is tökéletes. *(Több kalapformát is bemutatok a diákoknak.)*  - Ezután jön a bohóc feje, ami legalább akkora legyen, mint a szétnyitott tenyered. Kettő ujjnyival lentebb rajzold meg a szemét. A szem formáját is sokféleképpen lehet variálni. Lehet mandulavágású, kapu formájú, de akár csillag is.  A bohóc elengedhetetlen kiegészítője a nagy kerek orr, amire jó, ha festesz egy kis csillogást is.  Amint kész a bohóc orra, jöhet a szája. A szájuk körül sokszor fehérrel festik ki magukat a bohócok. Ha neked is így tetszik, akkor hagyd fehéren az adott területet, amikor festesz.  - Amint ezzel készen leszel, rajzolj egy masnit, gallért vagy nyakkendőt közvetlenül az álla alá. Figyelj arra, hogy amikor kifested, legyen szép színes, mintás.  - Ezután nincs más dolgod, mint a ruháját és a haját megrajzolni. Használd a fantáziádat és a kreativitásodat! Minél színesebb a bohócod, annál élethűbb.  - Amikor felvázoltad a bohóc formáját, akkor húzd át a kontúrokat fekete zsírkrétával. A szemét nyugodtan ki is színezheted, hogy véletlenül se folyjon szét. A mintázást és a hátteret mindenképpen festékkel készítsd el. Mire kell a festésnél odafigyelnünk?  *(Ne folyjon el a festék. Elég erős legyen a szín. Ne látszódjanak az ecset vonásai.)*  Egyik híres magyar festőnket, Vámosi Tamást is megihletett ez a téma. Festett bohócot, de bohócnak öltözött gyermekeket is.  - Van-e esetleg kérdése valakinek?  Ha nincs, akkor jó munkát kívánok nektek!  Várható problémák:   * kompozíciós problémák * szemforma megrajzolása * alkalmas színek megválasztása   Ezekben az esetekben megnyugtatom és bátorítom a tanulót. Vázlatpapíron újra bemutatom, hogy hogyan kell az adott részt megrajzolni. A színhasználatnál megkérem, hogy próbapapíron kísérletezzen.  **IV. Befejező rész**  A kész munkákat felhelyezem a szerpentinnel díszített csomagolópapírra.  Az a tanuló, amelyik hamarabb készen van, választhat két elfoglaltság közül: álarc színezése, farsangi rejtvény megfejtése.  Amikor mindenki elkészült a munkájával, elkezdjük az értékelést a következő szempontok alapján:   * sikerült-e a bohóc arányait eltalálni * megfelelő telítettségű-e a festett kép * ecsetvonások látszódnak-e * mennyire színes és ötletes az alkotás   A tanulói értékeléseket tanítói értékeléssel egészítem ki. Amelyik munkát nem említik, arra külön felhívom a figyelmet.  - Nagyon szépen dolgoztatok a mai órán, gyönyörű alkotások születtek, ezért megdicsérlek titeket! Mindenki megérdemli az óra elején megígért jutalmat, ami nem más, mint egy lufi. Délután játszani is fogunk vele.  Az egyéni felszerelések tisztítása, elpakolása. | 20’  60’  10’ | Tanítói közlés  Tanítói utasítás  Tanítói dicséret  Feladatlapok kiosztása  Csoportmunka  Szociális komp.:  Fegyelmezett munkavégzés  Egymás meghallgatása  Hatékony együttműködés  Ellenőrzés  Megfejtések A/4-es papíron  Tanítói dicséret  Tanulási komp.:  Szókincs fejlesztés  Tanítói magyarázat  Tábla, applikációk  Frontális osztálymunka  Tanítói bemutatás  Kulturális komp.:  Festmény bemutatása  Önálló munka  Frontális osztálymunka  Tanítói értékelés  Jutalom lufi |